Pouk na daljavo

**GLASBENA UMETNOST, 9. razred (9 05)**

21. aprila 2020

*Spoštovani učenci!*

*Po desetem maju moram pridobiti ocene, zato bomo ta in prvi teden v maju utrjevali. Kako vas bom ocenil, se bomo še dogovorili. Zaenkrat vam pošiljam nekaj vprašanj in odgovorov; upam, da vam bo v pomoč pri učenju.*

1. **Kaj je modalna lestvica (naštej), kromatična, celtonska lestvica, kaj je pentatonika?**

(str. 11)

1. **Kdo je Claude Debussy?**

Najpomembnejši francoski glasbenik iz obdobja impresionizma.

1. **Kaj je impresionizem?**

Obdobje v glasbeni in drugi zgodovini, ki se posveča opisovanju vtisa.

1. **Katero skladbo Mauriceja Ravela smo poslušali?**

Bolero. Bolero je ples, z značilnim ritmom, ki se ponavlja skozi vso skladbo. Začne se v pianissimu in se stopnjuje vse do konca.

1. **Kaj je ekspresionizem?**

Obdobje v glasbeni in drugi zgodovini, ki se posveča izražanju.

1. **Kaj je abstraktna umetnost?**

Umetnost, ki se izraža s pomočjo nepredmetnih sredstev, torej opisuje nekaj, kar si lahko zgolj predstavljamo.

1. **Kaj je glavna značilnost kubizma?**

V glasbi ga pravzaprav ni, pojavlja se v slikarstvu in drugih likovnih umetnostih; stvarnosti ne posnema realistično, pač pa vse geometrično poenostavlja.

1. **Kaj je dodekafonija?**

Dvanajsttonska glasba. Kjer so vsi toni enakovredni. Začel se je v začetku XX. stoletja. Obdobje dotedanjih lestvic (dur in mol) se je tu končalo.

1. **Kaj je grafična notacija?**

Notni zapis, ki ni nujno vezan na notno črtovje. Skladatelji uporabljajo najrazličnejše simbole, ki poustvarjalcu pomagajo razumeti, kakšen zvočni efekt, ki ga z dotedanjimi notami ne moremo zapisati. Pogosto je dolžina efekta zapisana kar v sekundah.

1. **Kaj je serializem?**

Kompozicijska tehnika, pri kateri se mora zvrstiti vseh dvanajst tonov, preden se serija ponovi. Skladatelji te serije obdelujejo na najrazličnejše načine, pogosto po matematičnih formulah.

1. **Kaj je glavna značilnost glasbe XX. stoletja?**

Da blagozvočnost ni več glavni cilj glasbe in da je za razumevanje tovrstne glasbe potrebna določena glasbena izobrazba, zato je takšna glasba namenjena predvsem glasbenim strokovnjakom in poznavalcem.

1. **Kaj je značilno za neoklasicizem in kdo je najpomembnejši predstavnik neoklasicizma?**

Da skladatelji uporabljajo že opuščene glasbene oblike, najpomembnejši predstavnik je ruski skladatelj Igor Stravinski.

1. **Kaj je etnomuzikologija?**

Veda, ki se ukvarja z znanstvenim proučevanjem ljudske glasbe.

1. **Kdo je Bela Bartok?**

Madžarski skladatelj, ki je v svojih delih uporabljal prvine madžarske ljudske glasbe.

1. **Kateri skladatelj je proučeval ptičje petje?**

Olivier Messiaen. Ptičje petje je tudi zapisal in ga uporabljal v svojih skladbah. Znan je po tem, da si je izmislil svoje moduse (lestvice).

1. **Katero novo zvrst v glasbi je prineslo XX. stoletje?**

Npr. elektroakustično glasbo, ki so jo omogočili sintetizatorji zvoka; gre za umetno ustvarjen zvok in glasbo.

1. **Kaj novega je h glasbi dodal John Cage?**

4'33''. (str. 29)

1. **Oceni vrednost tega dela, vendar na kritičen način – svojo oceno moraš utemeljiti.**
2. **Kaj je aleatorična glasba?**

Glasba, pri kateri je avtor dovolil, da se določen del skladbe, lahko pa tudi vsa, izvede po naključnem delovanju prisotnih.

1. **Kaj je prepariran inštrument?**

Inštrument, ki ga je skladatelj priredil (Žeblji in sponke v klavirju, godenje po strunah z žago, žogice v piščalih, napo prazen meh pri orglah…